
1. Hankelepingu või hanke lühikirjeldus

1.1. Hanke eesmärgiks on 2026/2027. õppeaastal linnasisese koolibussiliikluse korraldamine sõitjaveo avaliku teenindamise lepingu alusel, lähtudes koostatud sõiduplaanidest, olemasolevast veoteenindusest ning kohalikus eelarves selleks ettenähtud vahenditest.

1.2. Koolibuss on mõeldud Kohtla-Järve linna alg-, põhikooli- või gümnaasiumi õpilastele ja õpetajatele. Õpilastel on õigus kasutada koolibussi õpilaspileti ettenäitamisel. Õpetajad võivad koolibussi kasutada üksnes vedaja väljastatud sõidudokumendi alusel.

2. Hankelepingu kestus

Kavandatav alguskuupäev: 02.09.2026
Kavandatav lõppkuupäev: 08.06.2027

3. Hankelepingu ulatus

Osa nr 1. Liin ORU KOOLIBUSS

Liini pikkus päevas on 16,6  km. Bussi kohtade arv minimaalselt 55. Liini võib teenindada mitme bussiga tingimusel, et sõiduplaan täidetakse ning õpilastele on tagatud vähemalt 55 istekohta;


4. Tehniline ja kutsealane pädevus

Pakkuja tunnistatakse kvalifitseerimise tingimustele vastavaks juhul, kui  tema tehniline ja kutsealane pädevus vastab alljärgnevatele nõuetele:

4.1. pakkuja on antud riigihanke objektiks oleva reisijateveo teenuse teostamisel kaasanud veokorraldaja, kes vastab ühistranspordiseaduse § 44 sätestatud nõuetele;

4.2. bussid vastavad järgmistele tehnilistele tingimustele:

4.2.1. on M3 kategooria II või III klassi nõuete kohased (vastavalt Majandus- ja kommunikatsiooniministri 13. juuni 2011. a määruse nr 42 „Mootorsõiduki ja selle haagise tehnonõuded ning nõuded varustusele“ lisale 5);

4.2.2. on kantud riiklikku liiklusregistrisse ja läbinud sõidukite korralise tehnoülevaatuse;

4.2.3. on varustatud anduritega, mis ei lase ustel sulguda, kui bussi ukse vahel on takistus;

4.2.4. on varustatud turvavöödega kõikidel istmetel;

4.2.5. on varustatud süsteemiga, mis takistab bussi liikuma hakkamist enne bussi ukse täielikku sulgumist;

4.2.6. on varustatud sõitjate salongi sundventilatsioonisüsteemi ja kütteseadetega;

4.2.7. omavad külgedel kahekordse klaasiga pakettaknaid;

4.2.8. on varustatud sõitjate salongis uste juures ja uste vahelisel alal järgmises peatuses väljumise soovist teavitamiseks kasutatavat signaalnuppude süsteemi (STOPP nupud);

4.2.9. omavad bussi sissepääsul ja astmetel ilmsete kulumiskahjustusteta eredavärvilist märgistust (nt helkurriba) ning bussi sissepääs ja astmed peavad olema kaetud materjaliga, mis vastab kehtivatele standarditele.

4.2.10. lepingu täitmiseks soetatavad esmaselt registreeritavad bussid või Lepingu perioodil Lepingu täitmiseks asendatavad bussid on M3 kategooria II või III. klassi.

4.2.11. lepingu perioodi kestel avaliku teenindamise lepingu alusel teenuse osutamiseks kasutatavate busside vanus ei tohi olla üle 10 (kümme) aastat arvates registreerimistunnistusele kantud ehitusaasta või esmase registreerimise kuupäevast Riiklikus Autoregistrikeskuses. Bussi vanust arvestatakse registreerimistunnistusele kantud ehitusaasta või esmase registreerimise aasta alusel. Pakkuja esitab vastava kirjaliku kinnituse ning alljärgnevad dokumendid:

4.2.11.1. loetelu planeeritud kasutatavatest bussidest;

4.2.11.2. andmed viimase kolme aasta avariide kohta;

4.2.11.3. vedaja peab tagama asendusbussi saabumise ühe tunni jooksul.

5. Bussidele esitatavad heakorranõuded

Bussid peavad vastama järgmistele heakorranõuetele:

5.1. nad peavad olema tervete ja puhaste istmete ja istmekatetega;

5.2. nad peavad olema puhaste ja läbipaistvate akendega;

5.3. nad peavad olema seest ning väljast puhtad;

5.4. nad peavad olema varustatud prügikastidega;

5.5. nad peavad olema varustatud:

5.5.1. töökorras sõitjate salongi kütteseadmetega (radiaatoritega) ja valgustusega;

5.5.2. vedaja nimetuse ja telefoninumbriga bussi sõitjate salongis;

5.5.3. kehtiva teabega bussi sisenemise ja väljumise kohta;

5.6. bussidele paigaldatud reklaam ei tohi katta akna pinda rohkem, kui 15% ulatuses ning segada aknast väljavaadet ja busside täituvuse määramist. Üle 15% akna pinna võtmisel Vedaja on kohustatud reklaami kooskõlastama Tellijaga;

5.7. bussid peavad garaažist liinile sõites puhtad nii seest kui väljast.

6. Bussijuht

6.1. Bussijuhil peavad olema kehtivad reisijate veoks vajalikud dokumendid (load, tunnistused jm).

6.2. Bussijuht tunneb marsruuti ning valdab eesti keelt vähemalt B1-tasemel ja vene keelt vähemalt suhtlustasandil.

6.3. Õpilasi vedavate ühissõidukite juhid peavad kasutama bussil ees ja taga laste rühma tunnusmärki vastavalt liiklusseaduse nõuetele ja silti kirjaga „ORU KOOLIBUSS“ ning peatustes välja lülitama lähi- ja kaugtuled, kuna seisva bussi lähitulede valgusvihus võib jääda teeületamisvõimalust ootav koolilaps vastuliiklevale sõidukijuhile nähtamatuks.

7. Infotelefon

7.1. Vedaja peab Lepingu täitmisele asumise hetkest tööle rakendama infotelefoni, kust saab sõitja informatsiooni koolibussiliinil olevate koolibussibusside liikumise, koolibussiliinide, koolibusside väljumisaegade, sõidu planeerimise ja muu koolibussiliiklust puudutava kohta.

7.2. Infotelefon peab töötama aegadel, mil toimuvad koolibussiliiniveod.

8. Bussiliin

8.1. Vedaja teostab õpilasvedu Kohtla-Järve Linnavalitsuse poolt kinnitatud sõiduplaani alusel alljärgnevatel bussiliinil:

8.1.1. ORU KOOLIBUSS, 16,6 km

8.2. Liinid on määratud ainult õpilaste ja õpetajate veoks kooli, teiste sõitjate vedu koolibussiliini bussides on keelatud.







